Απόστολος Κουτρούλιας

Ο Απόστολος (Τόλης) Κουτρούλιας, γεννημένος στις 27 Απριλίου 1976 στο Λουτράκι Κορινθίας, είναι Έλληνας επαγγελματίας καλαθοσφαιριστής. Διαθέτοντας ύψος 2,03 μέτρα, αγωνίζεται στη θέση του πάουερ φόργουορντ και του σέντερ. Αποτελεί το δεύτερο παραγωγικότερο σκόρερ στην ιστορία της Α2 Εθνικής Κατηγορίας.«Δεύτερος αρχισκόρερ στην Α2 ο Κουτρούλιας!», άρθρο στον ιστότοπο SentraGoal.gr, 8 Φεβρουαρίου 2015.
Καριέρα
Ο Κουτρούλιας ξεκίνησε να αγωνίζεται από τα τμήματα υποδομής των ομάδων του Ποσειδώνα Λουτρακίου και του Πρωτέα Αθηνών, πριν υπογράψει το πρώτο του επαγγελματικό συμβόλαιο στα 19 του χρόνια με την ομάδα του Πανελληνίου. Παρέμεινε για έξι χρόνια στην ομάδα των «Ολυμπιονικών», αγωνιζόμενος στην Α2 εθνική κατηγορία, πριν αγωνιστεί στο ανώτερο επίπεδο του ελληνικού πρωταθλήματος με την ομάδα του Άρη την σεζόν 2001-02, όταν και είχε μέσους όρους 4,5 πόντων και 2,2 ριμπάουντ σε 23 αγώνες της κανονικής περιόδου.

Το 2002-03, κατέκτησε την πέμπτη θέση στην Α2 με την ομάδα της Χαλκίδας, ενώ από το 2003 ως το 2005 φόρεσε την φανέλα του Ιωνικού Νέας Φιλαδέλφειας, στο πρωτάθλημα της Α1.Απτόητη η ΜΕΝΤ, ήττες του Μακεδονικού στη Λάρισα και του Πετρόπουλου από ΠΑΟ

Επέστρεψε στην Α2 το 2005-06 με την ομάδα της ΜΕΝΤ και ως το 2008 αγωνίστηκε με τα χρώματα της Δάφνης.Η Α2 σε αριθμούς - Sport24 Κατά την διετία 2008-2010 φόρεσε την φανέλα της Νήαρ Ηστ και μετά από έναν χρόνο στην Πάτρα και την Ολυμπιάδα,Η Α2 σε αριθμούς - Α2 - SPORT 24 υπέγραψε στο Παγκράτι, όπου παρέμεινε ως το καλοκαίρι του 2016, όταν και ολοκλήρωσε την αγωνιστική του καριέρα.Το αποχαιρετιστήριο γράμμα του Κουτρούλια στο Παγκράτι

Είναι ο δεύτερος σκόρερ στην ιστορία της Α2 Εθνικής κατηγορίας, ξεπερνώντας τους 5.000 πόντους το 2015.Α2: «Έσπασε« το φράγμα των 5.000 πόντων ο Κουτρούλιας

Ο Κουτρούλιας είναι κάτοχος διπλώματος προπονητικής, έχοντας εκφράσει επιθυμία να στραφεί προς την κατεύθυνση αυτή στο μέλλον.«Τόλης Κουτρούλιας: «Έχω σχέση αγάπης με το μπάσκετ»», άρθρο στον ιστότοπο AgapoToBasket.gr, 4 Μαρτίου 2015.

 Προσωπική ζωή 
Ο Κουτρούλιας είναι παντρεμένος με την τηλεπαρουσιάστρια Έλσα Τόλη. Το ζευγάρι έχει δύο παιδιά, την Τερψιχόρη (γενν. 2010) και το Γιώργο (γενν. 2012).«Τα πρώτα γενέθλια της κόρης της Έλσας Τόλη και του Αποστόλη Κουτρούλια», άρθρο στον ιστότοπο Gossip-tv.gr, 19 Απριλίου 2011.«Η Έλσα Τόλη και ο Αποστόλης Κουτρούλιας βάφτισαν το γιο τους», άρθρο στον ιστότοπο MissBloom.gr, 2 Ιουλίου 2012.

Παράλληλα με την αθλητική του καριέρα ο Κουτρούλιας διατηρεί και επιχειρηματική δραστηριότητα στην ιδιαίτερη πατρίδα του, το Λουτράκι.

Παραπομπές

Πηγές
 Κουτρούλιας Απόστολος του Γεωργίου
 Τόλης Κουτρούλιας: «Έχω σχέση αγάπης με το μπάσκετ - agapotobasket
 Τόλης Κουτρούλιας σταθερή αξία στον χώρο του ελληνικού μπάσκετ 

 Εξωτερικοί σύνδεσμοι 
 Koutroulias, Apostolos, πληροφορίες αθλητή στον επίσημο ιστότοπο της FIBA Europe.

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Α.Γ.Ε. Χαλκίδας
Κατηγορία:Καλαθοσφαιριστές Ιωνικού Νέας Φιλαδέλφειας
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Ηλυσιακού
Κατηγορία:Καλαθοσφαιριστές Νήαρ Ηστ
Κατηγορία:Καλαθοσφαιριστές Ολυμπιάδας Πατρών
Κατηγορία:Καλαθοσφαιριστές Παγκρατίου
Κατηγορία:Καλαθοσφαιριστές Α.Ε. Χολαργού
Κατηγορία:Καλαθοσφαιριστές Παπάγου
Κατηγορία:Προπονητές καλαθοσφαίρισης Παγκρατίου
Κατηγορία:Πάουερ φόργουορντ
Κατηγορία:Σέντερ